GRADSKO KAZALIŠTE MLADIH, SPLIT

Trg Republike 1

**Z A P I S N I K**

tridesetosme sjednice Kazališnog vijeća GKM-a

Sjednica Kazališnog vijeća GKM-a održana je u dva dijela. Prvi dio održan je 1. lipnja u Baletnoj dvorani s početkom u 10,00 sati dok je njen nastavak on-line 11. lipnja 2021 također u 10 sati.

Prisutni:

1. Vinko Mihanović, potpredsjednik Vijeća i zapisničar
2. Vanda Schlenz, članica Vijeća
3. Siniša Novković, član Vijeća
4. Dražen Nikolić, član Vijeća
5. Ivo Perkušić, ravnatelj
6. Mirza Banović, voditeljica računovodstva

**DNEVNI RED**

1. Usvajanje Zapisnika trideset sedme sjednice Kazališnog vijeća
2. Razmatranje i donošenje o odluke o sukcesivnom pokriću manjka prohoda u razdoblju od 2021. do 2023. godine
3. Usvajanje Druge dopune Plana nabave za 2021. godinu
4. Razno

Prije početka sjednice, Potpredsjednik Vijeća utvrđuje postojanje kvoruma.

Na početku sjednice, na zahtjev vijećnika Mihanovića izmijenjen je tekst 2. točke Dnevnog reda. Umjesto prethodnog naziva „Donošenje Odluke o sukcesivnom pokriću manjka prohoda u razdoblju od 2021. do 2023. godine“, usvojen je novi, izmijenjeni naziv „Razmatranje i donošenje Odluke o usvajanju plana o sukcesivnom pokriću manjka prohoda u razdoblju od 2021. do 2023. godine“.

Nakon ove izmjene, Dnevni red sjednice je jednoglasno prihvaćen.

Članovima Vijeća ranije su uručeni materijali za sjednicu i prijedlog Dnevnog reda sjednice. U skladu s izmjenom naziva točke 2., na zahtjev vijećnika Mihanovića, s pozivom na nastavak sjednice dodan je novi, izmijenjeni dokument „Odluke o usvajanju plana o sukcesivnom pokriću manjka prihoda u razdoblju od 2021.-2023. godine“. Novi izmijenjeni dokument, nakon što su ga proučili članovi Vijeća, usvojen po točkom 2.

**Točka 1.**

Jednoglasnom odlukom Kazališno vijeće usvojilo je zapisnik prethodne sjednice.

**Točka 2.**

Na temelju analize i ocjene postojećeg financijskog stanja, Ravnatelj je sastavio i iznio prijedlog, provedbe mjera za stabilno i održivo poslovanje, Izmjene i dopune financijskog plana za 2021. godinu s projekcijama za 2022. i 2023. godinu te akcijski plan za njihovu provedbu. Voditeljica računovodstva gđa Mirza Banović prokomentirala je stavke u analizi financijskog stanja Gradskog kazališta mladih Split kod kojeg su korišteni podaci iz Financijskih izvještaja Ustanove. Pandemija uzrokovana virusom Covid-19 onemogućila je ostvarenje planiranih prihoda te je 31.12.2020. god. iskazan manjak prihoda za pokriće u sljedećem razdoblju u iznosu od 193.062,71 kn. Na drugom dijelu sjednice članovi Vijeća jednoglasno su usvojili Odluku o usvajanju plana o sukcesivnom pokriću manjka prohoda u razdoblju od 2021. do 2023. godine. (**Odluka 1/XXXVIII).**

**Točka 3.**

Ravnatelj je članovima Vijeća pojasnio razlog izmjene u Drugoj dopuni Plana nabave. Zbog postavljanja skele koja se odnosi na izradu i ugradnju četiriju prozora na pročelju zgrade Kazališta, troškovi javne nabave će biti blago povećani..

Članovi Vijeća jednoglasno su usvojili Drugu dopunu Plana nabave za 2021. godinu. (**Odluka 2/XXXVIII).**

.

**Točka 4.**

Pod točkom 4. Ravnatelj je pojasnio razloge odustajanja od planiranog gostovanja/premijere Kazališta na ovogodišnjem Splitskom ljetu zbog visoke cijene autorskih prava teksta. U međuvremenu je iz Grada stigao i Zaključak o zabrani zasnivanja novih radnih odnosa koji se odnosi i na popisivanje autorskih ugovora bez kojih bi bilo nemoguće realizirati planiranu premijeru. S duge strane, najavio je gostovanje predstave „Psi, pare, pištolji“ na istom kazališnom festivalu 27. srpnja 2021. godine.

Sjednica održana 1.lipnja završena je u 10,50 sati.

Nastavak sjednice održan 11.lipnja završen je u 10,30 sati.

Vinko Mihanović, potpredsjednik Vijeća i zapisničar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/21-01/115

Urbroj: 2181-110-01-00/1

Split, 11. lipnja 2021.